જાદુની જપ્પી ’ચીની કમ’ પડે તોય ‘નિ:શબ્દ’ થવાનું મન ન થાય, પૌત્રને બે હાથે ઉપર ઉછાળીને કેચ કરવાનું સાહસ ખૂટી ન જાય, ચાર-પાંચ કિલોમીટર ચાલવાનું હોય તોય પોતાના પગની ત્રેવડ ઉપર શંકા ન જાગે, ક્યાંય પણ અન્યાય થતો જોઈને ઊકળી ઊઠતું લોહી ઠંડુ પડી ન જાય ત્યાં સુધી યુવાની અકબંધ છે એમ માનવું. જીંસ પેંટ, ટી-શર્ટ અને સ્પોર્ટ્ઝ શૂઝ પહેરવાથી શિથિલ બની રહેલી ચાલ થોડી ટટ્ટાર થાય છે. ઘડપણને છેટું રાખવું હોય તો જીવનસાથીને દરરોજ એકાદ વખત જાદુની જપ્પી જરૂર આપવી.